Eiropas ceļošanas informācijas un atļauju sistēma

Eiropas ceļošanas informācijas un atļauju sistēma (ETIAS) ir ieceļošanas prasība, ko ieviesa Eiropas Savienība attiecībā uz pilsoņiem, kuri ir atbrīvoti no vīzas prasības un kuri ieceļo Šengenas zonā un Kiprā.

ETIAS ir līdzīga citām elektroniskajām ceļošanas atļaujām, piemēram, ESTA Amerikas Savienotajās Valstīs, kā arī sistēmām, ko piemēro Austrālija, Kanāda un Jaunzēlande un plāno piemērot Apvienotā Karaliste.

Paredzams, ka ETIAS sāks darboties 2025. gadā.

Pēc sistēmas darbības sākšanas būs attiecīgi sešu mēnešu pārejas un labvēlības periodi.

Vēsture
Eiropas Komisija pirmo reizi ierosināja ideju par elektronisko ceļošanas atļauju sistēmu 2016. gadā. 
ETIAS oficiāli tika izveidota ar Eiropas Parlamenta un Padomes 2018. gada 12. septembra Regulu (ES) 2018/1240. 

Ģeogrāfiskais tvērums
Eiropas valstis, kuras pieprasīs ETIAS
30 Eiropas valstis pieprasīs, lai pilsoņiem, kuri ir atbrīvoti no vīzas prasības būtu ETIAS ceļošanas atļauja. Šīs valstis ir:

Valstis, uz kuru valstspiederīgajiem attiecas ETIAS
Trešo valstu valstspiederīgajiem (kas nav ES dalībvalstis), kuri ir atbrīvoti no vīzas prasības ir jāsaņem ETIAS ceļošanas atļauju.  Šīs valstis ir:

Pieteikšanās ETIAS saņemšanai
Bezvīzu ceļotājiem būs jāaizpilda tiešsaistes pieteikuma veidlapa, izmantojot oficiālo ETIAS tīmekļa vietni (https://travel-europe.europa.eu/etias_en) vai oficiālo mobilo lietotni.

Pieteikšanās ETIAS ceļošanas atļaujai izmaksās 7 EUR. Pieteikuma iesniedzēji, kas jaunāki par 18 gadiem vai vecāki par 70 gadiem, ir atbrīvoti no šā maksājuma. ES pilsoņu vai trešo valstu valstspiederīgo ģimenes locekļi, kuriem ir tiesības brīvi pārvietoties visā Eiropas Savienībā, arī ir atbrīvoti no pieteikuma maksas.

Paredzams, ka lielākā daļa ETIAS pieteikumu tiks apstrādāti dažu minūšu laikā. Dažos gadījumos process var aizņemt līdz 14 dienām, ja pieteikuma iesniedzējam tiek prasīts iesniegt papildu informāciju vai dokumentus, lai pamatotu savu pieteikumu, vai līdz 30 dienām, ja pieteikuma iesniedzējs tiek uzaicināts uz interviju.

ETIAS ceļošanas atļauja tiks piesaistīta ceļotāja pasei. Ceļošanas atļauja ir derīga ne ilgāk kā 3 gadus vai līdz pieteikumā izmantotās pases derīguma termiņa beigām, atkarībā no tā, kurš termiņš beidzas ātrāk. Ja ceļotājs saņems jaunu pasi, viņam būs jāsaņem jauna ETIAS ceļošanas atļauja.

Ar derīgu ETIAS ceļošanas atļauju ceļotāji, kuriem nav vajadzīga vīza, var ieceļot 30 Eiropas valstu teritorijā tik bieži, cik viņi to vēlas īstermiņa uzturēšanās nolūkā – parasti uz laiku līdz 90 dienām jebkurā 180 dienu laikposmā. Tomēr tas negarantē ieceļošanu. Ierodoties pie robežas, robežsargs lūgs uzrādīt ceļotāju pasi un citus dokumentus un pārbaudīs vai tie atbilst ieceļošanas nosacījumiem, kas noteikti Šengenas Robežu kodeksā.

Pieteikuma iesniedzējiem būs tiesības uz pārsūdzību, ja viņu ETIAS ceļošanas atļauja tiks atteikta, atcelta vai anulēta. Attiecīgās iestādes tajās Eiropas valstīs, kuras pieprasa ETIAS, izskatīs pārsūdzības.

ES ir brīdinājusi ceļotājus par neoficiālām ETIAS tīmekļa vietnēm, norādot, ka, lai gan reāli uzņēmumi pārvalda dažas no šīm tīmekļa vietnēm, citas var būt krāpnieciskas.

Atsauces

Vanjski linkovi

 Eiropas ceļošanas informācijas un atļauju sistēmas (ETIAS) oficiālā tīmekļa vietne

Kategorija:Eiropas Savienība
Kategorija:Elektroniskie dokumenti